**Hvor:** Molsskolen, administrationsgangen, Auditoriet, [Skoletoften 17, 8420 Knebel](https://maps.google.com/?q=Skoletoften+17,+8420+Knebel&entry=gmail&source=g)
**Hvornår:** Onsdag 23. maj 2018 kl. 15-17

**Mødeleder:** Grith - formand for Mols i Udvikling

**1. Velkomst og kort introduktion af deltagere**

Deltagere i mødet:
Jens Bjørn Andersen, Nationalpark Mols Bjerge, næstformand i bestyrelsen
Thorkil Danielsen, Nationalpark Mols Bjerge, bestyrelsesmedlem
Kristian Herget, Nationalpark Mols Bjerge, sekretariatet
Jens Reddersen, Nationalpark Mols Bjerge, sekretariatet og repræsentant for Den danske Naturfond
Bo Skaarup, Naturhistorisk Museum, Museumsdirektør
Anni Kjeldsen, Naturhistorisk Museum, Daglig leder af Molslaboratoriet
Jan Grundtvig Højland, Naturstyrelsen, Kronjylland
Grith Mortensen, formand, Mols i Udvikling
Torben Myrhøj, Tilgængelig natur-gruppen
Søren Svensson, Tilgængelig natur-gruppen
Linda Klindrup, Tilgængelig natur-gruppen
Jane Toubro, Tilgængelig natur-gruppen

Alle inviterede deltog i mødet.

**2. Godkendelse af dagsorden**

Dagsorden blev godkendt.

**3. Korte indlæg fra deltagerne ud fra følgende spørgsmål:**
a. Hvad skal kendetegne Nationalpark Mols Bjerge i de kommende år?
b. Hvordan sikrer vi at de forskellige brugergrupper får en god oplevelse af Mols Bjerge?
c. Hvad kan vi gøre i fællesskab

Gruppen under Mols i Udvikling – lagde ud med følgende kommentarer, som opsummerede input fra en bred del af lokalbefolkningen på Mols og Helgenæs:

Nationalpark Mols Bjerge udvikles til at være et sted for alle, og bør ikke ensidigt repræsentere naturpleje.

Skal være et attraktivt område at flytte til, og man skal ikke være nødt til at køre til den anden ende af nationalparken for at nyde den natur, vi bor midt i.

Nationalparken skal til stadighed fokuserer på at yde en proaktiv indsats for at tiltrække folk til området og sikre, at disse mennesker ikke får en dårlig oplevelse pga. falske forventninger, og derfor ikke kommer igen.

Fokus på udvikling af muligheden for offentlighedens adgang og sikker færden i Mols Bjerge, og sikre udvidelse af muligheder for aktiviteter og adgang.

Sikre adgang – og herunder sikker adgang for alle brugergrupper – og ikke begrænsning ved kun at kunne færdes på de store grusveje.

Formålsparagraffen for fredningsloven, og også for Naturfonden, Naturstyrelsen, Friluftsrådet opfylder disse ønsker og vi opfordrer til at de efterleves.

Brugergrupper medtages i beslutninger og udarbejdelse af konkrete planer sammen med alle interesseparter.

Regelmæssige dialog-/statusmøder ønskes.

Det netop udarbejdede projekt, Basballe Nord storfold, er et eksempel på en konkret mulighed for at indlede et samarbejde om Nationalparken med offentligheden.

Vi har alle en fælles interesse i at sikre god naturpleje uden at hindre eller forringe vilkårene for offentlighedens adgang til naturen. Det skal vi samarbejde om, så alles interesser tilgodeses.

Jens Reddersen fremlagde på vegne af Naturfonden:

JR redegjorde for Nationalparkens opgaver, og naturens tilstand i hele den vestlige verden, og fælles opgaver i den forbindelse. JR oplyste, at der er behov for større sammenhængende naturområder – ikke nødvendigvis storfolde, men sikring af mulighed for at frø mv. som spredes via ekskrementer og pels i dyr, får mulighed for at spredes videst muligt i Nationalparken. Herunder bl.a. den sjældne Blå Kobjælde.

Der er for mange besøgende i Mols Bjerge. Det forsøges derfor at fordele attraktioner for besøgende til andre dele af Nationalparken, så presset tages af kernen af Mols Bjerge (den mest kuperede del af landskabet).

Bo Skaarup og Anni Kjeldsen fremlagde for Mols Laboratoriets arealer:

Anni oplyste, at Molslaboratoriet har fokus på naturpleje og opretholdelse af arter:

Tidligere havde man mange små folde, hvor de flyttede rundt med dyrene. Det havde dog ikke den effekt, der var ønsket mht. til spredning af arter, og derfor blev foldene samlet til én stor i stedet.

Molslaboratoriet har mærket et markant stigende besøgstal pga. vildhestene. Man må gerne færdes der – dog ikke til hest, hvor man henvises til at ride andre steder.

Molslaboratoriet har intet ønske om at genere lokalbefolkningen, og har i deres valg af dyr lagt vægt på, at der er tale om rolige dyr, der ikke opsøger mennesker.

Århus bliver større, og der er stor interesse mod Mols. Vi kan derfor forvente flere besøgende, og dermed mere nødvendig styring.

Bo sluttede med af med at nævne, at han mener, vi skal a) bevare og udvikle Mols Bjerge indenfor udpegningsgrundlag - geologi, friluftsliv, erhvervsliv, natur samt at vi ikke udvikler for nogle brugergrupper alene, men har fokus på sameksistens. Endelig mente han, at dialogmødets parter kan hjælpes ad med at få fællesskab: få defineret langsigtede mål, som ikke ensidigt er rettet mod én interesse.

Fælles ansvar for hvordan vi gør tingene.

Jan Grundtvig – Naturstyrelsen:

Har til ansvar at forvalte arealerne. De mange små folde der var tidligere er samlet pga. biologien på arealerne. Der er et stort ønske om synergi mellem natur og mennesker. De skilte der er opsat i Mols Bjerge er udarbejdet fra Naturstyrelsen på landsplan. De skilte der er opsat hvor der står ”adgang til ladt til fods” hindrer ikke adgang for cykling og ridning i foldene. Skiltene er udarbejdet fra naturstyrelsen nationalt pga. uheldige episoder og et behov for at sikre at besøgende forstår hvordan man bør færdes.

Naturstyrelsen har egne dyr (kvæg og får) og der er derudover lavet forpagtningsaftaler med private – herunder heste og køer.

Det er vigtigt med en større palet af græssende dyr, og de skal være robuste, da de skal gå ude hele året.

Opleves de for tamme/opsøgende/aggressive, udtages dyrene af foldene.

Der er planlagt et ønsket møde internt i Naturstyrelsen vedr. friluftsliv i forhold til plejeplan.

Thorkild Danielsen – Friluftsrådet

Ønsket styring af brugergrupper, Planlægning så tingene fungerer så optimalt for muligt for alle brugergrupper.

Thorkild nævnte, at han skal til møde med de andre nationalparker, og at han her vil opfordre til, at lokale og øvrige brugere af nationalparkerne har mulighed for at komme med input.

Kristian Herget – Nationalparken

a) Der skal være naturpleje. Brugere der kommer i Mols Bjerge skal lære at opføre sig i forhold til Guidelines. Der er udarbejdet bl.a. ridesti – uden for foldene.

b) Har ikke oplevelsen af at der er dårlige oplevelser, men i stedet at der er mange, lange og gode anlagte stier.

**4. Diskussion af muligheder:**

Der blev bl.a. vendt den nye storfold ved Basballe som pt. er ved at blive hegnet:

Der er fra gruppen under Mols i Udvikling et stort ønske om dialog om tilgængeligheden inden hegnet er sat. Hegningen er påbegyndt før mødet. Jane Toubro påpegede det uhensigtsmæssige i, at hegningen er påbegyndt uden forudgående dialog/input fra gruppen/lokalbefolkningen, efter at dialogmødet var planlagt. Linda Klindrup påpegede derudover det uheldige i planlagt lukning af naturlig adgang via bestående vej som fremgår på fredningskort Nord. Jens Reddersen oplyser, at det ikke er Naturfondens ønske at lukke vejen, men at det er privat lodsejer, der har ønsket, at vejen skal lukkes forbi deres hus. Der aftales ekstraordinært møde i området ved Basballe med Jens Reddersen, Jens Bjørn Andersen, Linda Klindrup, Jane Toubro, øvrige lodsejere og repræsentanter fra Basballe for at diskutere den praktiske del og generelle ønsker. Linda finder dato ud fra Jens Bjørns kalender og mailer indbydelse/indkaldelse.

Der blev vendt holdninger i forhold til offentlighedens færden i foldene. Herunder om der er tale om reel utryghed, og hvorvidt der i planlægningen skal tages hensyn til dette.

Naturstyrelsen, Naturfonden, Molslaboratoriets og Nationalparken var af den holdning, at gruppen bør diskutere ”hvordan lærer vi at leve med storfoldene” idet de er overbeviste om, at storfolde, af hensyn til naturen til, er kommet for at blive, som naturplejeform i hele den vestlige verden.

Det blev påpeget fra Kristian Herget, at økonomi ikke er en faktor, der har indflydelse på de tiltag der er lavet mht. til storfoldene og planlægningen heraf.

Jens Bjørn Andersen påpegede, at det er vigtigt, at man fra alle sider er opmærksomme på, at der er et imageproblem i forhold til lokalbefolkningens opbakning og ikke fra besøgende, og der bør være fokus på at bedre dette image og sikre en dialog.

Gruppen under Mols i Udvikling ønsker fortsat diskussion om det reelle i hvorvidt nødvendigheden af at leve med storfoldene skal accepteres uden hensyn til planlægning og udformning af disse for offentligheden.

Tiltag om nye låger blev kort drøftet. Linda Klindrup har sendt forslag til ny type halvautomatisk låge, som er præsenteret for Naturstyrelsen i Nordsjælland, som bl.a. kan åbnes fra cykel og fra hesteryg. Jens Reddersen mener, at dette bør være et projekt på landsplan og ikke lokalt projekt. Jens Bjørn tilkendegav at dette kunne være et ønske, man evt. også lokalt kan se på.

**5. Opsummering og next steps:**

Der ønskes fra alle sider at holde fast i dialog, og der aftales nyt møde i starten af august 2018.

 Jan Højland vil udarbejde et oversigtskort over hegningen i Mols Bjerge og udsende dette inden næste møde.

Til næste møde skal alle overveje løsningsforslag og muligheder ud fra de drøftede problemstillinger om ønsket forbedret adgang for offentligheden og det fortsatte samarbejde om fremtidige konkrete planer.

Ud fra det udarbejdede oversigtskort kort vil vi her diskutere konkrete løsningsforslag og muligheder.

**Stikord fra tavle ud fra oplæg:**

Hvad skal kendetegne Nationalpark Mols Bjerge i de kommende år?

* Plads til mennesket & natur
* Sted for alle
* Skal være plejet – stier
* Attraktivt for tilflytning
* Adgang
* Sikker færden
* Skabe større sammenhængende naturområder – sikre overlevelser af arter
* Rewilding
* Bevarer og udvikler ud fra udpegningsgrundlag, natur, geologi, friluftsliv
* Brugergrupper og natur er ligestillet – sameksistens

Hvordan sikrer vi, at de forskellige brugergrupper får en god oplevelse af Mols Bjerge?

* Sikker adgang
* Bedre mulighed for at kunne færdes der
* Oplever ikke begrænsninger
* Vilde dyr der er udvalgt som omgængelige
* Forstå hvor man kan være
* Code of conduct – projekt for området
* Åbne mulighed for at gå udenfor foldene
* Bruge hele området, ikke kun det centrale – så pres virker mindre

Hvad kan vi gøre i fællesskab?

* Dialog med brugergrupper – også helt konkret
* Basballe – storfold
* Klaplåger
* Langsigtet plan for udvikling samtidig med at man bevarer
* Skilt hvor der står at man ikke må cykle – kommunikation ændres
* Beskrive hvor man kan gå/færdes
* Intelligent styring af brugere / forskellige funktionaliteter

Referent: Linda Klindrup, 29. maj 2018